text: نئی دہلی،09۔جنوری ۔نظام اوراس پر عمل آوری کو ڈجیٹل اور شفاف بنانے کے سرکار کے فلسفے کے مطابق ہندوستانی ریلوے کے ریسرچ ڈیزائن اینڈ اسٹینڈرڈ آرگنائزیشن (آرڈی ایس او ) نے نئے آن لائن وینڈر رجسٹریشن سسٹم کا آغاز کیا ہے ۔ریلوے کی وزارت کے تحت کام کرنے والے اس ادارے کا دفتر لکھنؤ میں واقع ہے ۔ ریلوے میں یہ نظام ریلوے اور کوئلے کے محکمے کے مرکزی وزیر جناب پیوش گوئل کے ذریعہ آر ڈی ایس او کی کارکردگی کا جائزہ لئے جانے کے دوران اپنایا گیا تھا ۔